OpenLLM-France/wikimedia huggingface dataset:
# Rankin (Texas)

Rankin és una ciutat situada al comtat d'Upton a l'estat nord-americà de Texas. Al Cens de 2010 tenia 778 habitants i una densitat poblacional de 284,73 persones per km².

## Geografia

Rankin està situada en les coordenades 31° 13′ 31″ N, 101° 56′ 22″ O﻿ / ﻿31.22528°N,101.93944°O﻿ / 31.22528; -101.93944 31° 13′ 31″ N, 101° 56′ 22″ O﻿ / ﻿31.22528°N,101.93944°O﻿ / 31.22528; -101.93944 / 31° 13′ 31″ N, 101° 56′ 22″ O﻿ / ﻿31.22528°N,101.93944°O﻿ / 31.22528; -101.93944, 31° 13′ 31″ N, 101° 56′ 22″ O﻿ / ﻿31.22528°N,101.93944°O﻿ / 31.22528; -101.93944. Segons l'Oficina del Cens dels Estats Units, Rankin té una superfície total de 2,73 km².

## Demografia

Segons el cens de 2010, hi havia 778 persones residint en Rankin. La densitat de població era de 284,73 hab./km². Dels 778 habitants, Rankin estava compost pel 87.15 % blancs, l'1.93 % eren afroamericans, l'1.54 % eren amerindis, el 0 % eren asiàtics, el 0 % eren illencs del Pacífic, el 8.61 % eren d'altres races i el 0.77 % pertanyien a dos o més races. Del total de la població el 27.63 % eren hispans o llatins de qualsevol raça.

## Referències

* ↑ «Oficina del Cens dels Estats Units» (en anglès). [Consulta: 19 desembre 2018].
# Smolník

Smolník és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1243.
# David Relaño Luque

David Relaño Luque (Andújar, 22 d'abril de 1982) és un exfutbolista andalús, que ocupava la posició de porter.

## Trajectòria

Format al planter del Reial Betis. La temporada 03/04 alterna les aparicions al filial amb el lloc de tercer porter de l'equip gran. Arriba a debutar en un encontre de primera divisió, després de l'expulsió del titular Contreras.
No va tenir continuïtat a l'equip bètic, i va prosseguir la seua carrera per equips més modestos, com el Baza, el Terrassa FC, la Sangonera Atlético. i l'Asociación Deportiva Ceuta. El 2013 es va incorporar al Reial Betis per substituir com a entrenador de porters José Ramón Esnaola Laburu.

## Referències

* ↑ El Sangonera ficha a Relaño del Terrassa
* ↑ El portero Relaño es el primer fichaje de la A.D. Ceuta para la nueva temporada, ceutaldia, 9 de juliol de 2011
* ↑ Relaño sustituirá al Esnaola como entrenador del porteros

## Enllaços externs

* Fitxa del jugador
* El Sangonera fitxa el porter Relaño, ex del Betis
# Filifolium sibiricum

Filifolium sibiricum és una espècie de planta amb flors perenne dins del gènere Filifolium. es troba al desert d'Ordos a la Xina i l'estepa desèrtica de Mongòlia. Produeix el flavonol axil·larina.

## Referències

* Dynamic of the underground phytomass Filifolium sibiricum Arxivat 2013-10-20 a Wayback Machine.
# Etheostoma zonale

Etheostoma zonale és una espècie de peix de la família dels pèrcids i de l'ordre dels perciformes.

## Morfologia

Els adults poden assolir els 7,8 cm de longitud total.

## Distribució geogràfica

Es troba a Nord-amèrica.

## Referències

* 1 2 FishBase (anglès)

## Bibliografia

* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
# Hesíone

Segons la mitologia grega, Hesíone (en grec Ἡσιόνη Hesión) fou una princesa troiana a qui l'heroi Hèracles va salvar la vida i posteriorment va segrestar i endur cap a Salamina.

## Antecedents familiars

Hesíone era una de les filles que el rei de Troia Laomedont va tenir amb la seva primera esposa Estrimo (també anomenada Rhoeo, Plàcia, Thoosa o Zeuxippa). El seu germà petit Príam seria successor del seu pare com a rei de Troia.

## L'avarícia de Laomedont

El pare d'Hesíone, el rei Laomedont, va prometre una gran recompensa als déus olímpics Posidó i Apol·lo com a pagament pels serveis prestats en la construcció i monumentalització de la inexpugnable ciutat de Troia.
En acabar la feina, el monarca es negà a pagar-los i els déus es venjaren; Apol·lo envià una epidèmia de pesta i Posidó un gran monstre marí que assolava la costa de la Tròade.

## El destí d'Hesíone

Laomedont, desesperat per les malvestats que assolaven els seus dominis, va anar a consultar un oracle qui li va dictaminar que havia d'oferir en sacrifici la seva pròpia filla Hesíone al monstre de Posidó.
Així fou com la bella princesa abandonà Troia per anar-se a entregar a la fera, quan ja arribava a la costa va passar per allà els herois Hèracles, Telamó i Oïcles. Veient l'escena van visitar Laomedont i van pactar uns cavalls divins del rei a canvi de salvar la seva filla.
Un cop van aconseguir desfer-se de la fera i salvar així Hesíone, el monarca va negar de nou la recompensa promesa. Enfadat, Hèracles va assaltar Troia; va assassinar el rei Laomedont i tots els seus fills (excepte el més petit, Príam) i va entregar Hesíone a l'argonauta Telamó.

## Hesíone a Salamina

La bella troiana fou dura a l'illa de Salamina on es casà amb Telamó i tingueren un fill:
* Teucre, heroi de la guerra de Troia
Temps després, Príam va enviar Antènor i Anquises per demanar el retorn de la seva germana, però ni Telamó ni la mateixa Hesíone ho acceptaren.
Passats els anys, Hesíone va veure impotent com el seu fill va marxar en busca de glòria a lluitar contra el seu germà Príam i els seus nebots Hèctor i Paris a la guerra de Troia.

## Notes

* ↑ Ovidi Nasó, P.; Revisat i traduït per Adela M.ª Trepat i Anna M.ª de Saavedra. Les Metamorfosis, L. III. Barcelona: Fundació Bernat Metge, 1932.
# Radha

Radha (devanagari: राधा, IAST: Rādhā), també anomenada Radhika o Radharani, és la deessa hindú consort del déu Krixna. És la més famosa de les vaqueres (gopis) de Vrindavana, amiga de la infància, companya i amant de Krixna.
En diverses tradicions vixnuistes, és una divinitat principal i és considerada com un avatar de la deessa Lakxmi, la consort de Vixnu. Normalment se la representa al costat de Krixna i se'ls venera plegats.
És un personatge molt famós en la literatura vixnuista. Apareix en llibres com el Gita Govinda, on és el personatge principal, o el Bhagavata Purana. I és representada sovint en l'art indi.

## Referències

* 1 2 «Radha». Gran Enciclopèdia Catalana. Barcelona: Grup Enciclopèdia Catalana.
* ↑ Descripció de Radha al web "festivals.awesomeji.com" (anglès)

## Bibliografia

* Bhaktivedanta Swami Prabhupada, Krsna: The Supreme Personality of Godhead, 1970.
* Hawley J.S. & D.M. Wulff (ed.), The Divine Consort: Radha and the Goddesses of India, Beacon Press, Boston, 1986.

## Enllaços externs

* Radha, Krishna's Female Counterpart a "krisna.com" (anglès)
# Efecte McGurk

L'efecte McGurk és un fenomen perceptiu que demostra una interacció entre audició i visió en la percepció de la parla. La il·lusió es produeix quan el component auditiu d’un so es combina amb el component visual d’un altre so, donant lloc a la percepció d’un tercer so. La informació visual que obté una persona de veure parlar a una persona canvia la manera de sentir el so. Si una persona obté informació auditiva de mala qualitat però té informació visual de bona qualitat, és probable que experimenti l'efecte McGurk. Les habilitats d’integració per a informació d’àudio i visual també poden influir si una persona experimentarà l'efecte. S'ha demostrat que les persones que són millors en la integració sensorial són més susceptibles a l'efecte. Moltes persones es veuen afectades de manera diferent per l'efecte McGurk basat en molts factors, inclosos el dany cerebral i altres trastorns.

## Referències

* ↑ Nath, Audrey R.; Beauchamp, Michael S. «A neural basis for interindividual differences in the McGurk effect, a multisensory speech illusion». NeuroImage, 59, 1, 01-01-2012, pàg. 781–787. DOI: 10.1016/j.neuroimage.2011.07.024 [Consulta: 8 abril 2020].
* ↑ Calvert, Gemma; Spence, Charles; Stein, Barry E. The handbook of multisensory processes. Cambridge, Mass.: MIT Press, 2004. ISBN 978-0-262-03321-3.
* ↑ Boersma, Paul «A constraint-based explanation of the McGurk effect». Rutgers, The State University of New Jersey, 2011 [Consulta: 8 abril 2020].
* ↑ Massaro, Dominic W.; Cohen, Michael M. «Tests of auditory–visual integration efficiency within the framework of the fuzzy logical model of perception». The Journal of the Acoustical Society of America, 108, 2, 01-08-2000, pàg. 784–789. DOI: 10.1121/1.429611. PMID: 10955645 [Consulta: 8 abril 2020].
# Songlines (Alphaville)

Songlines és un vídeo del grup alemany Alphaville de 1990, es va crear durant la producció de l'àlbum The Breathtaking Blue de 1989. Nou directors o grups de directors van dirigir les diferents pistes de The Breathtaking Blue després que se'ls demanés que fessin una pel·lícula breu sobre cada una de les cançons. El desè tema, Anyway, sona en els crèdits de tancament.
El vídeo va acompanyar el disc compacte del grup The Breathtaking Blue, en el que fou un dels primers CD i vídeo a sortir de manera comercial.

## Llista de temes

* "For a Million" - 9:21 (dirigit per Alexander Kaidanovsky, U.S.S.R.)
* "Romeos" - 4:58 (dirigit per Ian Pringle, Australia)
* "Middle of the Riddle" - 5:00 (dirigit per Christoph i Wolfgang Lauenstein, F.R.G.)
* "Heaven or Hell" - 3:38 (dirigit per Slobodan Pesic, Yugoslavia)
* "Ariana" - 3:49 (dirigit per Ricky Echolette & Olaf Bessenbacher, West Berlin)
* "She Fades Away" - 5:02 (dirigit per Mao Kawaguchi, Japan)
* "Summer Rain" - 4:14 (dirigit per Susanne Bier, Denmark)
* "Mysteries of Love" - 5:02 (dirigit per Alex Proyas, Australia)
* "Patricia's Park" - 4:19 (dirigit per Godfrey Reggio, U.S.A)
* "Anyway" - 2:56
# Final Fantasy Crystal Chronicles: Ring of Fates

Final Fantasy Crystal Chronicles: Ring of Fates és un videojoc de rol de Square Enix per a Nintendo DS.
Aquest joc consta d'una visió tridimensional, deixant així les lluites per torns de les anteriors sagues.
En aquesta saga "FF RoF" a part d'un nou motor gràfic, també es pot recollir objectes, saltar, atacar lliurement i utilitzar la màgia en una mena de pilotes de colors (el color depèn de l'atac).

## Enllaços externs

* (castellà) Final Fantasy Crystal Chronicles: Ring of Fates - Juego DS - Análisis
# Etheostoma wapiti

Etheostoma wapiti és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 8,5 cm de longitud total.

## Distribució geogràfica

Es troba a Nord-amèrica: sud de Tennessee i nord d'Alabama.

## Referències

* ↑ BioLib
* 1 2 FishBase (anglès)
* ↑ Etnier, D. A. i W. C. Starnes, 1993. The fishes of Tennessee. University of Tennessee Press, Knoxville (Tennessee). xiv + 681 pp.
* ↑ Boschung, H. T. i R. L. Mayden, 2004. Fishes of Alabama. Smithsonian Institution Press, Washington DC.
* ↑ Etnier, D. A. i J. D. Williams, 1989. Etheostoma (Nothonotus) wapiti (Osteichthyes: Percidae), a new darter from the southern bend of the Tennessee River system in Alabama and Tennessee. Proceedings Biology Society Washington 102:987-1000.

## Bibliografia

* Burkhead, N. M. i J. D. Williams, 1992. The boulder darter: a conservation challenge. End. Sp. Tech. Bull. 17(3-8):4-6.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Sykes, T., 2003. Forty-one tons. Endangered Species Bulletin 28(2):14-15.
* U.S. Fish and Wildlife Service (USFWS), 1988. Determination of endangered species status for the Boulder darter. Federal Register 53(170):33996-8.
* U.S. Fish and Wildlife Service (USFWS), 1989. Boulder darter recovery plan. U.S. Fish and Wildlife Service, Atlanta, Geòrgia. 15 pàgines.
* U.S. Fish and Wildlife Service (USFWS), 1990. Endangered and threatened species recovery program: report to Congress. 406 pàgines.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Williams, J. E., J. E. Johnson, D. A. Hendrickson, S. Contreras-Balderas, J. D. Williams, M. Navarro-Mendoza, D. E. McAllister i J. E. Deacon, 1989. Fishes of North America endangered, threatened, or of special concern: 1989. Fisheries 14:2-20.
* Wood, R. M., 1996. Phylogenetic systematics of the darter subgenus Nothonotus (Teleostei: Percidae). Copeia 1996:300-318.
# David René Clair

El premi David René Clair va ser un premi de cinema anualment atorgat per l'Acadèmia del Cinema Italià (ACI, Accademia del Cinema Italiano) en el context dels premis David di Donatello. Es tracta d'un guardó especial que rebia el nom del director de cinema francès René Clair i estava destinat a la pel·lícula que combinava les qualitats artístiques amb els requisits per a la millor aprovació del públic. Va ser atorgat pel jurat del David di Donatello des de l'edició del 1982 a l'edició de 1987.

## Guanyadors

Els guanyadors del premi han estat:
* 1982 - Markus Imhoof per Das Boot ist voll i Jaakko Pakkasvirta per Pedon Merkki - ex aequo
* 1983 - Manuel Gutiérrez Aragón per Demonios en el jardín
* 1984 - Sergio Leone per C'era una volta in America
* 1985 - Wim Wenders per Paris, Texas
* 1986 - Federico Fellini per Ginger e Fred
* 1987 - Jean-Jacques Annaud per Il nome della rosa

## Referències

* ↑ Lancia, Enrico. I premi del cinema (en italian). Rome, Italy: Gremese Editore, 1998. ISBN 8877422211.
* ↑ «Chronology» (en italià). Accademia del Cinema Italiano.

## Enllaços externs

* Daviddidonatello.it (web oficial)
# Hisonotus hungy

Hisonotus hungy és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 4,2 cm de longitud total.

## Distribució geogràfica

Es troba a Sud-amèrica: Misiones (Argentina).

## Referències

* ↑ Eigenmann C. H. & Eigenmann R. S. 1889. Preliminary notes on South American Nematognathi. II. Proc. Calif. Acad. Sci. (Ser. 2) v. 2. 28-56.
* ↑ BioLib (anglès)
* 1 2 FishBase (anglès)

## Bibliografia

* Azpelicueta, M., A.E. Almirón, J.R. Casciotta & S. Koerber. 2007. Hisonotus hungy sp. n. (Siluriformes, Loricariidae) a new species from arroyo Tirica, Misiones, Argentina. Revue suisse de Zoologie 114 (3): 591-598.
* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ramón Vázquez García

Ramón Vázquez García (Alcalá de Guadaira, 14 de febrer de 1964) és un exfutbolista andalús, que ocupava la posició de davanter.

## Trajectòria

Format al planter del Sevilla FC, debuta amb el primer equip en un partit de la 82/83 contra la UD Salamanca, tot marcant un gol als 13 minuts. Tot i aquest prometedor inici, no disposaria de massa oportunitats els dos anys següents. La temporada 85/86 seria cedit al Recreativo de Huelva, on va quallar una bona temporada.
De nou al Sevilla, la 86/87 seria la seua millor campanya. Anotaria fins a 16 gols en 40 partits. Seria l'època més reeixida de la seua carrera: entre 1986 i 1989 marca fins a 35 gols en lliga, es converteix en campió d'Europa sub-21 i debuta amb l'absoluta espanyola.
Sofreix un daltabaix per les lesions a la 89/90, però recuperaria la titularitat durant dues temporades més, tot i que els seus registres golejadors minvarien.
L'estiu de 1992 no arriba a un acord de renovació amb el Sevilla i fitxa pel Deportivo de La Corunya. Però, de nou les lesions el mantenen un any en blanc. La temporada 93/94 provaria de recuperar-se a les files de l'Albacete Balompié, jugant 17 partits, tot de suplent. Al final d'eixa campanya hi va penjar les botes, amb el balanç de 232 partits i 45 gols en primera divisió.
Després de la seua retirada ha estat part de l'equip tècnic del Sevilla FC.

## Internacional

Ramón va ser tres vegades internacional amb la selecció espanyola, tot debutant el 1987 contra Holanda. En categoria sub-21 va ser campió d'Europa el 1986. L'andalús va marcar el penal decisiu a la final contra Itàlia.

## Enllaços externs

* Fitxa de Ramón Vázquez
# Donacaula

Donacaula és un gènere d'arnes de la família Crambidae. El gènere va ser creat per Edward Meyrick el 1890.
Quatre espècies d'aquest gènere estan representades a la regió paleàrtica, quatre espècies a la zona afrotròpica, dues espècies a la regió de l'Àsia oriental, set espècies a la regió neotropical i vint-i-un a la regió neàrtica.

## Taxonomia

* Donacaula albicostella (Fernald, 1888)
* Donacaula aquilella Clemens, 1860
* Donacaula caminarius (Zeller) (Afrotròpica)
* Donacaula dispersella Robinson
* Donacaula dodatellus (Walker, 1864) (Àsia oriental)
* Donacaula flavus de Joannis, 1929 (Àsia oriental)
* Donacaula forficella (Thunberg, 1794) (Paleàrctic)
* Donacaula hasegawai (Shibuya, 1927) (Paleàrctic)
* Donacaula ignitalis (Hampson, 1919) (Afrotròpica)
* Donacaula immanis (Zeller, 1877) (Neotropical)
* Donacaula longirostrallus (Clemens, 1860)
* Donacaula maximellus (Fernald, 1891)
* Donacaula melinella Clemens, 1860
* Donacaula microforficellus (Amsel, 1956) (Neotropical)
* Donacaula montivagellus (Zeller, 1863) (Neotropical)
* Donacaula mucronella (Denis & Schiffermüller, 1775) (Paleàrctic)
* Donacaula niloticus (Zeller, 1867) (Palearctic)
* Donacaula nitidellus (Dyar, 1917)
* Donacaula pallulellus (Barnes & McDunnough, 1912)
* Donacaula phaeopastalis (Hampson, 1919) (Afrotròpica)
* Donacaula porrectellus (Walker, 1863) (Neotropical)
* Donacaula pulverealis (Hampson, 1919) (Neotropical)
* Donacaula roscidellus (Dyar, 1917)
* Donacaula rufalis (Hampson, 1919) (Afroropical)
* Donacaula semifuscalis (Hampson, 1919) (Neotropical)
* Donacaula sicarius (Zeller, 1863)
* Donacaula sordidellus (Zincken, 1821)
* Donacaula tripunctellus (Robinson, 1870)
* Donacaula unipunctellus (Robinson, 1870)
* Donacaula uxorialis (Dyar, 1921)

## Espècies antigues

* Donacaula amblyptepennis (Dyar, 1917)
* Donacaula bicolorellus (F. Hoffmann, 1934)
* Donacaula lanceolellus (Hampson, 1895)

## Espècies no publicades

Les espècies següents es van descriure en una tesi doctoral no publicada per Edda Lis Martínez el 2010.
* Donacaula flavusella
* Donacaula linealis
* Donacaula luridusella
* Donacaula microlinealis
* Donacaula ochronella
* Donacaula parealis
* Donacaula quadrisella
* Donacaula ravella
* Donacaula sinusella
* Donacaula tannisella

## Referències

* ↑ «GlobIZ search» (en anglès). Global Information System on Pyraloidea.
* ↑ Martínez, Edda Lis (December 2010). A Revision of the New World Species of Donacaula Meyrick and a Phylogenetic Analysis of Related Schoenobiinae (Lepidoptera: Crambidae) (PDF) (PhD). UMI Dissertation Publishing. Archived from the original (PDF) on January 2, 2013.
* ↑ Scholtens, Brian; Solis, M. Alma «Annotated check list of the Pyraloidea (Lepidoptera) of America North of Mexico» (en anglès). ZooKeys, 535, 2015, pàg. 1-136. DOI: 10.3897/zookeys.535.6086.
* ↑ Martínez, Edda Lis «A Revision of the New World Species of Donacaula Meyrick and a Phylogenetic Analysis of Related Schoenobiinae (Lepidoptera: Crambidae)» ( PDF) (en anglès). UMI Dissertation Publishing, 01-12-2010. Arxivat de l'original el 2013-01-02 [Consulta: 5 gener 2019].
# Ludwig Berger (director)

Ludwig Berger (Magúncia, 6 de gener de 1892 - Schlangenbad, 18 de maig de 1969) nascut Ludwig Bamberger va ser un director de cinema, guionista i director de teatre jueu alemany.Fill del banquer Franz Bamberger, va debutar treballant al teatre amb Max Reinhardt, Va dirigir més de 30 pel·lícules entre 1920 i 1969. Berger va començar a treballar a la indústria cinematogràfica alemanya durant la República de Weimar. A Decla-Bioscop i més tard a UFA va establir una reputació com a director líder de pel·lícules mudes. especialment vinculat a l'ús de la música a les seves pel·lícules. Va emigrar a Hollywood, però no va poder establir-se i va tornar a Europa. Posteriorment va treballar tant a França com a Alemanya. Va ser membre del jurat del 6è Festival Internacional de Cinema de Berlín.
Berger també va traduir algunes obres de Shakespeare, com ara Cimbel·lí, Hamlet i Timó d'Atenes. El seu germà gran era l'escenògraf Rudolf Bamberger que va ser assassinat el 1945.

## Filmografia
### Director

* 1920 : Der Richter von Zalamea
* 1921 : Der Roman der Christine von Herre
* 1923 : Ein Glas Wasser
* 1923 : Der verlorene Schuh
* 1925 : Cymbeline
* 1925 : Ein Walzertraum
* 1927 : Der Meister von Nürnberg
* 1928 : Street of Sin
* 1928 : The Woman from Moscow
* 1928 : Sins of the Fathers
* 1929 : Das Brennende Herz
* 1930 : The Vagabond King
* 1930 : The Playboy of Paris
* 1931 : Le Petit café
* 1932 : Ich bei Tag und du bei Nacht
* 1932 : À moi le jour, à toi la nuit
* 1933 : La Guerre des valses
* 1933 : Walzerkrieg
* 1933 : Early to Bed
* 1937 : Pygmalion
* 1938 : Trois Valses
* 1940 : Ergens in Nederland
* 1940 : El lladre de Bagdad
* 1950 : Ballerina
* 1957 : Der Tod des Sokrates (telefilm)
* 1958 : Viel Lärm um nichts (telefilm)
* 1958 : Wie es euch gefällt (telefilm)
* 1960 : Die Nacht in Zaandam (telefilm)
* 1961 : Hermann und Dorothea (telefilm)
* 1969 : Demetrius (telefilm)

### Guionista

* 1920 : Der Richter von Zalamea
* 1921 : Der Roman der Christine von Herre
* 1923 : Ein Glas Wasser
* 1923 : Der verlorene Schuh
* 1927 : Königin Luise, 1. Teil - Die Jugend der Königin Luise
* 1927 : Der Meister von Nürnberg
* 1928 : Königin Luise, 2. Teil
* 1937 : Pygmalion
* 1940 : Ergens in Nederland
* 1950 : Ballerina
* 1957 : Stresemann
* 1957 : Der Tod des Sokrates (telefilm)
* 1958 : Viel Lärm um nichts (telefilm)
* 1958 : Wie es euch gefällt (telefilm)
* 1960 : Die Nacht in Zaandam (telefilm)

### Actor

* 1959 : So weit die Füße tragen, sèrie TV
* 1959 : Gangsterjagd in Lederhosen

### Productor

* 1930 : The Playboy of Paris
* 1931 : Le Petit Café

## Referències

* ↑ Siegbert Salomon Prawer, ' 'Between Two Worlds: The Jewish Presence in German and Austrian Film, 1910-1933, Berghahn Books (2007), pàg. 211
* ↑ Fiche biographique de Ludwig Berger sur Premiere.fr
* ↑ L'Encyclopédie du Cinéma, Roger Boussinot, Ed. Bordas p. 134
* ↑ «6th Berlin International Film Festival: Juries». berlinale.de. [Consulta: 25 desembre 2009].
* ↑ Blinn, Hansjürgen; Schmidt, Wolf Gerhard. Shakespeare-deutsch: Bibliographie der Übersetzungen und Bearbeitungen (en alemany). Berlín: Erich Schmidt Verlag, 2003. ISBN 3503061932. OCLC 53376469.